Love Lions Alive Sanctuary | LekkeSlaap
Love Lions Alive Sanctuary is ideaal vir natuurliefhebbers wat op soek is na 'n stil, unieke ervaring in 'n privaat kamp. Jou gasvrou, Andi, en haar span bly in tente langs 34leeus in 'n skaduryke boord teen 'n rotsagtige berg se hang. Sluit by hulle aan vir 'n skemerkelkie op 'n rots met 'n uitsig oor die Oos-Vrystaat se skilderagtige valleie en berge, en raak rustig langs die braaivleisvuur.
Love Lions Alive Sanctuary het 3 permatente. Elke tent het is individueel versier en gemeubileer en het slaapplek vir 2 volwassenes. Dit is 'n absolute belewenis om langs die leeukampe te slaap. Die beddens is oorgetrek met warm duvets en al die tente het matte. Handdoeke word voorsien. Dit word baie koud hier, so onthou asb. om warm baadjies en skoene saam te bring.
Hierdie belewenis is ongewoon, maar vir Andi en haar span is dit nie ongewoon nie omdat dit deel is van hul daaglikse roetine. Die badkamer is teen 'n rots tussen 5 en 30 meter van jou tent af. Die kombuistent is toegerus vir selfsorg. Bring gerus jou eie peuselhappies en ontbyt saam.
Die braai saans neem 'n hele paar uur en die geregte word redelik laat voorgesit. Die ligte werk met sonkrag en ons raai gaste aan om hul eie koplampe en flitse saam te bring. Laat ons asb. vooraf weet van enige braaivoorkeure as gewone Suid-Afrikaanse disse nie geskik is vir jou nie. Ons braai graag iets anders vir jou. 'n Klein verskeidenheid alkoholiese drankies is beskikbaar, maar jy is welkom om 'n spesiale bottel wyn of iets dergeliks saam te bring om te geniet wanneer die son sak.
Let asb. daarop dat hierdie is 'n werkende leeu-reservaat. Ons is hier vir leeus, hulle is nie hier vir ons nie.
Love Lions Alive Sanctuary, Langs die N3, Swinburne, 9880, Vrystaat
Gaste dink Love Lions Alive Sanctuary het ’n uitstekende ligging